Diari Oficial de la Generalitat Valenciana


Sumari del DOGV 6463, del 18-02-2011 (2011/1548)

Notificació de la interlocutòria dictada en el recurs d'apel·lació número 1123/2010.
------------------------------------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1548


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el recurs d'apel·lació número 1123/2010. [2011/1548]  
 Recurs d'apel·lació (LECN) número 001123/6139-JX  
Dimana de l'Incidents número 000875/2010 del Jutjat de Primera Instància número 24 de València  
En el recurs referenciat s'ha dictat la resolució que té el text que, literalment, és com segueix:  
Rotlle número 001123/2010   
Interlocutòria número 35 de 2011   
Secció desena:   
President:   
José Enrique de Motta García España.  
Magistrada i magistrat:   
María Pilar Manzana Laguarda.   
Carlos Esparza Olcina.  
València, 31 de gener de 2011   
La Secció Desena de l'Audiència Provincial, ha vist en grau d'apel·lació, les actuacions d'Incidents número 000875/2010, seguides davant el Jutjat de Primera Instància número 24 de València, entre parts, d'una com a demandant-apel·lant, Vicenta Gallart Coyle, dirigida per la lletrada Raquel Monge García i representada per la procuradora Begoña Molla Sanchis, i d'altra part com a demandat-apel·lat, Ehsan Ur Rehman Malik, sent part el Ministeri Fiscal.   
És ponent la magistrada María del Pilar Manzana Laguarda.   
Antecedents de fet:   
Primer. En les esmentades actuacions, el jutge del Jutjat de Primera Instància número 24 de València, el 23 de setembre de 2010 es dictà la interlocutòria, la part dispositiva de la qual és: "Que desestime la petició de multa coercitiva que insta Vicenta Gallart Coyle d'acord amb les consideracions referides en el fonament de dret segon d'aquesta resolució. Cada part pagarà les costes causades a instàncies seues i les comunes a mitges".   
Segon. Contra aquesta interlocutòria, la representació processal de Vicenta Gallart Coyle interposa recurs d'apel·lació, i verificats els oportuns trasllats a les altres parts per a la seua oposició al recurs o impugnació de la interlocutòria, es remeteren les actuacions a aquesta secretària on es va formar el rotlle oportú, tot assenyalant el dia d'avui per a la deliberació, votació i dispositiva del recurs, sense celebració de vista.   
Tercer. Que s'han observat les formalitats i prescripcions legals.   
Fonaments jurídics:   
Primer. L'objecte d'aquesta alçada consisteix en la revisió del pronunciament de la persona jutjadora d'instància sobre no accedir a la sol·licitud d'imposar multes coercitives a la persona executada en la mesura en què es desconeix el seu parador i per tant no s'ha donat l'oportunitat de defensar-se sobre el motiu de l'impagament de les pensions reclamades.   
Segon. Doncs bé, limitat l'objecte d'aquesta alçada a la improcedència d'imposar una multa coercitiva in audita parte, la Sala només pot que confirmar l'esmentat pronunciament, en la mesura que, en primer lloc, atés que no es coneix el seu domicili no ha pogut ser citat I, en conseqüència, en el sí del procés sancionador, no se li ha donat cap oportunitat de defensar-se, i, en segon lloc, la part no ha sol·licitat de conformitat amb el que disposa els articles 164 i concordants de la Llei d'Enjudiciament Civil, cap fórmula per suplir aquesta absència de conèixer el seu domicili, cosa que determina el fet que s'haja de confirmar íntegrament la resolució objecte de recurs.   
Tercer. No obstant la desestimació del recurs, no fem imposició expressa de les costes d'aquesta alçada.   
Vistos els preceptes legals esmentats i tots altres que hi són aplicables de forma general,   
Part dispositiva   
La Sala acorda:   
Primer. Desestimar el recurs d'apel·lació interposat per la representació processal de Vicenta Gallart Coyle.   
Segon. Confirmar íntegrament la resolució objecte de recurs.   
Tercer. No fem imposició expressa de les costes d'aquesta alçada.   
Aquesta interlocutòria tindrà certificació al rotlle, cosa que pronuncie, mane i firme».   
Atés que es desconeix el domicili o la residència actuals de la part demandada, Ehsan Ur Rehman Malik, mitjançant la provisió del Tribunal, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del tribunal per a portar a efecte la diligència de la interlocutòria adjunta.   
València, 2 de febrer de 2011.- La secretària judicial: Alicia Castilla Romero.